I 1965 ble Lesjnikov invitert til DDR av en beundrer av Comedian Harmonists. Han fikk på grunn av dette en del oppmerksomhet i Øst-Tyskland. Han opptrådte blant annet i Friedrichstadt-Palast i Berlin, etterfølgeren til Großes Schauspielhaus, ved å fortelle om sitt liv. Man ble også oppmerksom på hans fortid i Bulgaria, og det ble gjenutgitt noen grammofonplater. Dette endret imidlertid ikke mye på hans økonomiske stilling.